open-index/open-wikipedia-markdown huggingface dataset:
Richard Joseph

**Richard Joseph** (23. huhtikuuta 1953 – 4. maaliskuuta 2007) oli tietokonepelimusiikin säveltäjä, jonka musiikki on tullut tutuksi useista Commodore 64:n ja Amigan peleistä. Joseph tuli tutuksi Commodore 64:llä erityisesti *[[Barbarian (peli)|Barbarianin]]*, *[[Defender of the Crown]]in* ja *[[Antiriad]]in* taustamusiikeista. Hänen uransa alkoi vuonna 1986 hänen vastatessaan lehti-ilmoitukseen, jossa etsittiin pelimuusikkoa.

Joseph nautti suurinta suosiotaan Amigalle 1990-luvun alussa säveltämiensä kappaleiden myötä; hän työskenteli tuolloin kulta-aikojaan viettävien Bitmap Brothersin ja Sensible Softwaren laskuun. Cannon Fodderin ja Sensible Soccerin alkumusiikeissa oli jopa laulua, mikä oli tuohon aikaan täysin uutta. Joseph sovitti tai sävelsi pelimusiikin useisiin muihin Amigalla kuuluisiin peleihin, kuten *[[Moonstone]]*, *[[Chaos Engine]]*, *[[Gods]]*, *[[James Pond]]* ja *[[Mega Lo Mania]]*.

Joseph kuoli keuhkosyöpään 4. maaliskuuta 2007 53-vuotiaana.

## Aiheesta muualla
* Viralliset sivut 
* Remix64.com: haastattelu vuodelta 2001 
*
Crème bavaroise

**Crème bavaroise** tai **bavarois** on kylmä kermavanukas. Se valmistetaan munankeltuaisista, sokerista ja kermasta ja hyydytetään liivatteella. Vanukas tarjoillaan jälkiruokana usein esimerkiksi hedelmien tai hillon kanssa.
Makea vesi

**Makea vesi** tarkoittaa vettä, johon ei ole liuennut suolaa ja joka on periaatteessa juomakelpoista. Termiä käytetään erottamaan järvi-, joki-, sade- ja pohjavesi sekä jäätiköihin sitoutunut vesi merivedestä, jota maapallon vedestä on selkeästi suurin osa, noin 97&nbsp;prosenttia.

## Fysikaaliset ominaisuudet

Veden lämpötilan vaihdellessa myös sen ominaispaino vaihtelee. Makea vesi on painavinta +4-asteisena. Esimerkiksi kalat ja muut eliöt hyötyvät talvella tästä siten, että vedet eivät jäädy pohjaan asti.

## Ekologinen ja sosiaalinen merkitys

Makea vesi on monin paikoin erittäin niukka luonnonvara. Yhdistyneet kansakunnat arvioi, että makean veden kulutus kuusinkertaistui 1900-luvun aikana, mikä on yli kaksi kertaa enemmän kuin väestön kasvu kyseisenä ajanjaksona. Noin 18 prosentilla maailman väestöstä eli 1,2 miljardilla ihmisellä ei ole käytössään puhdasta juomavettä. Lisäksi on arveltu, että ilmastonmuutoksen myötä kuivat alueet ja kuivuuskaudet lisääntyvät. Tämä saattaa pahimmillaan johtaa konflikteihin. Jo tähän mennessä kiistely makean veden varannoista on vakavoittanut esimerkiksi arabien–Israelin konfliktia.

## Katso myös

*Vesijohtovesi

## Lähteet

## Aiheesta muualla
NK

**NK** eli **Nordiska Kompaniet** on ruotsalainen tavarataloketju, jonka tavaratalot sijaitsevat Hamngatanilla Tukholmassa ja Östra Hamngatanilla Göteborgissa. 

## Historia
**Tukholman NK** avattiin vuonna 1902, kun kaksi miestä, K.M. Lundberg ja Joseph Leja perustivat tavaratalon. Alkuunpanija oli ollut Josef Sachs. Nykyinen tavaratalorakennus Hamngatanilla avattiin 22. syyskuuta 1915. Rakennuksen on suunnitellut arkkitehti Ferdinand Boberg. Tavaratalossa otettiin käyttöön Ruotsin ensimmäiset liukuportaat. Tavarataloa on laajennettu 1961–1963 ja 1971–1973.

**Göteborgin NK** perustettiin vuonna 1971, kun NK otti haltuunsa Göteborgsvaruhuset Ferd. Lundquist & Co:n, joka oli perustettu vuonna 1864. Näin NK hautasi ajatuksen uudisrakennuksen rakentamisesta Nordstanin ostoskeskukseen.

NK avasi myymälöitä myös ulkomaille, muun muassa Pietariin (1908–1917), Moskovaan (1913–1917) sekä Buenos Airesiin (1920–1934). NK-tavaratalo avattiin Farstaan vuonna 1960, Malmön tavaratalo avattiin vuonna 1963 ja Täbyn tavaratalo vuonna 1974. 

NK:n talous alkoi muuttua vuosien 1969–1982 välillä. 1980-luvun loppuun tullessa tavaratalojen käyttökustannukset alkoivat nousta sietämättömiksi. Tämän vuoksi Farstan, Malmön ja Täbyn tavaratalot lopetettiin ja loput tavaratalot ryhtyivät toimimaan franchising-periaatteella.

## Lähteet

## Aiheesta muualla

* NK Tukholman kotisivut  
* NK Göteborgin kotisivut
Tornion räjähdysonnettomuus

**Tornion räjähdysonnettomuus** tapahtui 22. heinäkuuta 1945 sotilaiden lastatessa ammuksia rautatievaunuihin. Onnettomuudessa sai surmansa 16 suomalaissotilasta.

## Räjähdysten sarja
Sotilaat olivat lastaamassa ampumatarvikkeita ja räjähdysaineita rautatievaunuihin 70 metrin päässä Tornion rautatieasemalta. Paikkaa kutsuttiin Pikku-Berliiniksi, ja sinne oli koottu saksalaisten Torniosta perääntymisen jälkeen kaikenlaista sotasaalista. Lapin sota oli päättynyt huhtikuussa, ja pohjoisesta tuotiin runsaasti ammuksia. Nyt lastattiin Ouluun vietäväksi suomalaisvalmisteisia kranaatinheittimien, kenttätykkien ja panssarintorjuntatykkien ammuksia sekä panssarivaunu- ja polkumiinoja.

Kello 20.40 räjähti. Ensimmäistä räjähdystä seurasi toinen. Kaksi jättimäistä tuli- ja savupilaria kohosi parin sadan metrin korkeuteen, ja paineaallot tärisyttivät Haaparannankin taloja. Kranaatit ja sirpaleet vinkuivat ilmassa torniolaisten rynnätessä väestönsuojiin. Haaparannan puolella poliisi eristi lähikorttelit. Kaupunkilaisia tungeksi myös tapahtumapaikalle, ja poliisi joutui hätistelemään heitä kauemmaksi.

Ammusten räjähtelyä kesti puolitoista tuntia. Paikalle saapuivat Tornion ja Haaparannan palokunnat ambulansseineen, mutta ne eivät voineet lähestyä paikkaa. Paloa sammutettiin puutavaravaunujen takaa sen verran kuin kyettiin. Tuli ei kuitenkaan päässyt leviämään 60 metrin päässä olevaan ammusvarastoon.

## Tuhot
Vasta räjähdysten tauottua voitiin todeta, että kahdeksan ammusvaunua oli tuhoutunut. Ammusvaunujen ja rautatien paikalle oli syntynyt valtavat kuopat, ja kiskot ja ratapölkyt olivat kadonneet. Parakit olivat lentäneet ilmaan, mutta koska lähellä ei ollut asutusta, muut kiinteistövahingot jäivät rikkoutuneisiin ikkunoihin Torniossa ja Haaparannalla. Ikkunoita rikkoutui kahden kilometrin säteellä, ja sirpaleita lensi Haaparannalle saakka.

Onnettomuudessa kuoli 15 sotilasta, joista osasta löytyi vain rippeitä mutta eräistä ei jälkeäkään. Silpoutuneiden ruumiiden lisäksi paikalta löytyi kaksi pahoin loukkaantunutta. Viisi miestä pelastui onnettomuudesta ehjin nahoin. Autonkuljettaja hyppäsi ojaan ja pääsi sitä myöten poistumaan. Neljä miestä räjähdys heitti ilmaan, mutta he eivät silti loukkaantuneet. Toinen loukkaantuneista kuoli seuraavana päivänä, joten uhrien lukumääräksi tuli 16. Onnettomuudessa kuolivat asemestari Armas Piispala, kaksi alikersanttia, korpraali ja 12 sotamiestä.

## Syy
Yhtään ensimmäisen räjähdyksen silminnäkijää ei jäänyt eloon. Siksi räjähdyksen alkusyyksi voidaan vain arvella huolimattomuutta tai varomattomuutta. Sitä, miksi yksi ammuslaatikko sai sellaisen kolahduksen, että se räjähti, ei tiedetä.

## Lähteet
* 
* Suomen Sosialidemokraatti 24.7.1945 ja 25.7.1945
* Uusi Suomi 24.7.1945
Michael Land

**Michael Z. Land** (s. 1961) on yhdysvaltalainen videopelimusiikin säveltäjä, jonka tuotanto on tullut tutuksi useista LucasArtsin peleistä.

Land työskenteli Lexiconille ohjelmistoinsinöörinä MIDI-ohjelmien kehityksessä, mutta on tehnyt musiikkia koko ikänsä.

Huhtikuussa 1990 Land sai töitä Lucasfilm Gamesista (myöhemmin nimellä LucasArts), joka oli *[[Tähtien sota]]* -elokuvista tutun George Lucasin omistama pelitalo. Land työskenteli yhtiössä ohjelmoijana ja muusikkona. Hänen ensimmäisenä työtehtävänsä oli *[[The Secret of Monkey Island]]in* taustamusiikin säveltäminen. Pelin taustamusiikin työstäminen antoi Landille tilaisuuden näyttää kykynsä, sillä hän ei ollut koskaan säveltänyt mitään karibialaistyylistä musiikkia.

Land kehitti SCUMMin iMUSE-järjestelmän Peter McConnellin kanssa.

*Monkey Islandin* käyttämä äänimoottori huolestutti Landia, sillä hänestä oli mahdotonta yhdistää taustamusiikkia ruudun tapahtumiin. Land aloitti työn iMUSE:n parissa, joka ratkaisisi tämän ongelman. Projekti paisui kuitenkin haastavammaksi kuin hän oli odottanut ja Land kutsui apuun ystävänsä Peter McConnellin. Alun perin he suunnittelivat iMUSE:n edistyneeksi MIDI-sekvensseriksi, mutta vuosien varrella siitä muodostui pikemmin tapa ohjata taustamusiikin käyttäytymistä pelin edetessä. Land johti myös yhtiön ääniosastoa, ja iMUSE:n kehityksestä aiheutuneiden kiireidensä takia hän palkkasi toisen ystävänsä, Clint Bajakianin, säveltämään pelimusiikkia puolestaan.

iMUSE:n valmistuttua Land palasi säveltäjän työhönsä ja teki lisää musiikkia LucasArtsin peleihin.

## Tunnetuimpia sävellyksiä
* *[[The Secret of Monkey Island]]* (1990) (Barney Jonesin, Patric Mundyn ja Andy Newellin kanssa)
* *[[Secret Weapons of the Luftwaffe]]* (1991)
* *[[Monkey Island 2: LeChuck's Revenge]]* (1991) (Clint Bajakianin, Robin Goldsteinin, Peter McConnellin ja Anthony Whiten kanssa)
* *[[Star Wars: X-Wing]]* (1992) (John Williamsin, Clint Bajakianin ja Peter McConnellin kanssa)
* *[[Indiana Jones and the Fate of Atlantis]]* (1992) (John Williamsin, Clint Bajakianin ja Peter McConnellin kanssa)
* *[[Star Wars: Tie Fighter]]* (1994) (John Williamsin, Clint Bajakianin ja Peter McConnellin kanssa)
* *[[The Dig]]* (1995)
* *[[The Curse of Monkey Island]]* (1997)
* *[[Escape from Monkey Island]]* (2000) (Clint Bajakianin, Anna Karneyn ja Peter McConnellin kanssa)
* *[[SimCity 4]]* (2003) (useiden muiden säveltäjien kanssa)
* *[[Tales of Monkey Island]]* (2009)

## Lähteet

## Aiheesta muualla
*
Corpus Christii

**Corpus Christii** on portugalilainen black metal -yhtye, joka on perustettu vuonna 1998. Alkuperäiset jäsenet olivat Nocturnus Horrendus (laulu, kitara, basso) ja Ignis Nox (koskettimet, lyömäsoittimet). Ensimmäinen demo, *Anno Domini*, julkaistiin vuonna 1998. Yhtye on julkaissut levyjä muun muassa Undercover Recordsin kautta.

## Diskografia
### Studioalbumit
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* 
*
Aivosähkökäyrä

**Aivosähkökäyrä** (elektroenkefalografia, engl. electroencephalography; EEG) on menetelmä aivojen sähköisten ilmiöiden kuvaamiseen. EEG:ssä päänahkaan kiinnitetään elektrodeja, joilla mitataan aivotoiminnan aiheuttamia sähköisiä potentiaaleja.  Kliinisessä tutkimuksessa EEG:tä käytetään erityisesti epilepsian diagnosoimiseen, sillä kohtaus voidaan havaita aivosähkökäyrällä selvänä poikkeamana normaalimittauksesta. Toissijaisesti EEG:tä käytetään myös kooman, enkefalopatian ja aivokuoleman diagnosointiin. Aikaisemmin EEG:tä on käytetty myös ensisijaisena diagnostisena menetelmänä kasvainten, aivoverenkierron häiriöiden ja muiden alueittaisten aivosairauksien tunnistamiseen. Sen käyttö on sittemmin vähentynyt erityisesti uusien kuvantamismenetelmien, kuten magneettikuvauksen ja CT-kuvauksen kehittymisen myötä.

Normaalisti aivosähkökäyrän aaltomuodoilla on tarkoin määritellyt ominaispiirteet. Aaltojen muutosten perusteella voi diagnostisoida mahdollista aivotoiminnan häiriön luonnetta ja laajuutta.

Myös ADHD:n, migreenin ja muiden keskushermostopohjaisten häiriöiden tutkimus EEG:n ja siihen liittyvän hermopalautteen avulla on yleistymässä hiljalleen aivosähkökäyrien entistä monipuolisempien analysointimenetelmien ansiosta.

## Katso myös
* Toiminnallinen magneettikuvaus
* Magnetoenkefalografia
* Sydänsähkökäyrä
* Elektromyografia
* Elektro-okulografia

## Lähteet

## Aiheesta muualla

*Scholarpedia: Electroencephalogram
Baba (kakku)

**Baba** on itäisen Euroopan (kuten Puolan) ja Venäjän keittiöön kuuluva, pääsiäisenä syötävä vehnätaikinasta valmistettu, hiivalla kohotettu, rusinoita tai korintteja sisältävä makea kakku tai leivos. Se tarjoillaan usein pashan kera. Se voidaan kostuttaa rommilla tai madeiralla ja koristella sokerivesikuorrutuksella.

## Aiheesta muualla

* Baba (maku.fi)
* Pikkubabat (valio.fi)
* Rommilla kostutettu baba (savonsanomat.fi)
* Baba  (kolumbus.fi/rahola)
Abused Majesty

**Abused Majesty** on puolalainen sinfonisen black metalin yhtye, joka perustettiin vuonna 1998 Białystokissa.

Yhtyeen ensimmäinen täysimittainen studioalbumi oli vuonna 2004 ilmestynyt *[[Serpenthrone]]*.

## Jäsenet
* Socaris – kitara (1998–2005, 2014–)
* Ghaez – kosketinsoitin, laulu (1999–2005), kosketinsoitin (2014–)
* Hal – laulu, bassokitara (2001–)
* Maar – kitara, laulu (2002–2005, 2014–)
* Żuber – rummut (2014–)

;Entiset jäsenet
* Khopik – laulu (1998–1999)  
* Zyzio – laulu (2001–2002)  
* Łukasz – kitara (1998–2002)  
* Icanraz – rummut (1998–2010)
* Yanuary – kitara
* Wierzba – bassokitara (1998–1999)
* Sławek – bassokitara (1999)
* Dracula – bassokitara (1999–2000)  
* Kojot – bassokitara (2000–2001)
* Rob-D – kitara (2005–2008)
* Ilya – kitara (2009–2011, 2014)
* P. – kitara, laulu (2009–2011, 2014)

;Livemuusikot
* Lukasz Bielem – kitara (sessio)
* Vac-V – kosketinsoitin (sessio)
* Flumen – kosketinsoitin (sessio)

## Diskografia
;Studioalbumit
* 
* 

;Kokoelma-albumit
* 

**EP:t**
* 

;Demot
* 
* 
* 

## Lähteet

## Aiheesta muualla
* Viralliset kotisivut  , 
*
Marras

:*Martaan eri merkityksiä on täsmennetty [[Marras (täsmennyssivu)|täsmennyssivu]]lla*
Suomen kielessä erilaisia kuolemaan liittyviä ilmiöitä ja ennusmerkkejä on kutsuttu nimityksellä **marras**. Suomalaisten kansanuskomusten yhteydessä martaat ovat muun muassa kuolleiden sieluja, pian kuolevia ihmisiä tai kuoleman ennusmerkkejä, toisinaan myös menninkäisiä muistuttavia Manalan olentoja.

## Suuri saalis
Erityisen suuri kalastajan, linnustajan tai muun pyytäjän saalis on voinut olla marras, kuoleman ennusmerkki. Eräässä uskomuksessa marras on jättiläiskala, kalojen kuningas. Martaan saaneelle kalastajalle saalis on kuitenkin ennustanut kuolemaa.

## Etymologia
Marras (*marta*) tarkoittaa usein kuolemaa tekevää ihmistä tai vainajaa. Se on saattanut lainautua suomeen indoiranilaisen kantakielen sanasta **mr̥tás*, joka taas polveutuu indoeurooppalaisen kantakielen sanasta **mr̥tós*, jonka juuri on kuolemaa tarkoittava **mer-*. Juuresta ovat kehittyneet muiden muassa latinan sanat *mori* (kuolla), *mors* (kuolema) ja *mortalis* (kuolevainen), joista on johdettu muun muassa englannin *mortal* (kuolevainen), ranskan *mort* (kuolema), *mortel* (kuolevainen), *mourir* (kuolla) ja espanjan *mortal* (kuolevainen), *morir* (kuolla) ja *muerte* (kuolema).

## Katso myös
*Huu

## Lähteitä
* 
*
Yiannis Kouros

**Yiannis Kouros** (, s. 13. helmikuuta 1956, Trípoli, Kreikka) on australialainen kreikkalaissyntyinen ultrapitkien matkojen juoksija. Hänen nimissään on monien ultrajuoksumatkojen maailmanennätykset.

## Maailmanennätykset

IAU:n mukaan (ennätykset päivitetty 27. kesäkuuta 2005) 

## Lähteet

## Aiheesta muualla
* Virallinen kotisivu
Centre-Sud

**Centre-Sud** on hallintoalue Burkina Fason eteläosassa. Sen pääkaupunki on Manga. Vuoden 2006 väestönlaskennan mukaan alueella on 641&nbsp;443 asukasta. Sen pinta-ala on 11&nbsp;327 tai 11&nbsp;457 neliökilometriä.

## Maantiede, ilmasto ja luonto
Vuonna 2001 perustettu alue käsittää 4,1 prosenttia Burkina Fason pinta-alasta. Se rajoittuu idässä Centre-Estin ja Plateau-Centralin, pohjoisessa Centren ja lännessä Centre-Ouestin alueisiin sekä etelässä Ghanaan.

Maisemaa leimaavat keskimäärin 200 metriä korkeat tasangot ja 300 metriä korkeat ylängöt kallioineen ja kukkuloineen. Vesistöjä ovat Nakambé eli Valkoinen-Volta, Nazinon eli Musta-Volta ja Sissili

Ilmasto on sudanilais-sahelilainen. Vuotuinen sademäärä on 700–1200 millimetriä. Vuodenaikoja on kaksi. Sadekausi kestää toukokuusta lokakuuhun. Lämpötilat vaihtelevat joulu-tammikuun 17 ja maalis-huhtikuun 35 asteen välillä. Kuivana aikana puhaltaa harmattan ja sadeaikana monsuuni.

Kasvillisuus on metsä- ja pensassavannia sekä galleriametsiä. Alueella sijaitsevat Kaboré Tambin kansallispuisto, Woozin virtahepojen suojelualue ja Nazingan villieläinfarmi. Eläinlajeja ovat pahkasiat, puhvelit, hevosantiloopit, norsut, leopardit ja täplähyeenat.

## Hallinnollinen jako ja asutus
Alueeseen kuuluu kolme provinssia, 19 departementtia, kolme kaupunkikuntaa, 16 maalaiskuntaa ja 528 kylää. Provinsseja ovat 
Bazèga, Nahouri ja Zoundwéogo ja kaupunkeja niiden keskuspaikat Kombissiri, Pô ja Manga.

Alueella asuu 4,6 prosenttia Burkina Fason väestöstä. Kaupunkiväestön osuus on 10,5 prosenttia, mikä on huomattavasti alle maan keskiarvon (22,7 %).

Asukkaat ovat etupäässä moseja, gruseja ja bisoja. Lisäksi on jonkin verran fulbeja ja gurmia. Puhutuimmat kielet ovat moore (66,8 %), kasena (14,0 %), bisa (6,3 %) ja fulani (4,6 %). Muslimeja on 48,6, katolisia 27,0, animisteja 18,1 ja protestantteja 5,5 prosenttia väestöstä.

## Liikenne ja talous
Alueen läpi kulkee Ghanaan johtava maantie RN5. Mangasta on 20 kilometriä rajalle ja sata kilometriä maan pääkaupunkiin Ouagadougouun.

Väestöstä 90 prosenttia harjoittaa maanviljelyä ja karjanhoitoa. Muita elinkeinoja ovat kalastus, kaupankäynti ja käsityöammatit.

Matkailunähtävyyksiä ovat luonnonsuojelualueet, Nahourivuori ja Kassénan saviarkkitehtuuri, jota edustava Tiébélén hovi on Unescon maailmanperrintökohde vuodesta 2024.

## Lähteet
* 

### Viitteet
Tula

**Tula** () on venäläinen teollisuuskaupunki, joka sijaitsee Upajoen varrella 165 kilometriä etelään Moskovasta. Kaupunki on ollut olemassa ainakin 1300-luvulta lähtien. Se on Tulan alueen hallinnollinen keskus. Kaupungin vaakunassa on kuvattuna kaivos- ja metalliteollisuuteen liittyviä työvälineitä. Vuonna 2024 kaupungissa oli noin 461 692 asukasta.

## Historia ja teollisuus
Tula on Venäjän vanhimpia kaupunkeja, joka mainitaan ensimmäisen kerran nimellä "Taidula" (Тайдула) jo vuonna 1146. Vuonna 1382 kaani Tohtamyš ryösti kaupungin. 

Kaupungista tuli 1500-luvulla tärkein Moskovan eteläpuolista aluetta turvaavista linnoituksista ja puolustuslinjojen keskuspiste tataarien hyökkäyksiä vastaan. Vuonna 1552 Tulan kaupunki puolustautui menestyksellisesti tataarien hyökkäystä vastaan. Nykyaikaan saakka säilynyt kivinen linnoitus rakennettiin vuonna 1530, sitä korjattiin vuonna 1784 ja vuonna 1824.

Tula kehittyi 1600-luvun aikana Venäjän tärkeimmäksi metallityön keskukseksi. Vuonna 1704 Pietari I määräsi entisen maaorjan, aseseppä Nikita Demidovitš Antufievin (1656–1725) rakentamaan kaupunkiin asetehtaan, joka valmistui vuonna 1712. Tula oli Venäjän keisarikunnan teräs- ja aseteollisuuden keskus. Asetuotannolla rikastunut ja aateloitu Demidovien suku hallitsi 1700-luvun loppuun mennessä laajoja maa-alueita, kaivosteollisuutta ja yrityksiä sekä tuotti noin 40 % koko Venäjän takoraudasta.

Teräs- ja rautateollisuuden lisäksi Tulassa on nykyisin myös konepajateollisuutta. Valtaosa ligniitistä eli ruskohiilestä louhitaan paikan päällä ja sitä käytetään kemianteollisuudessa. Samovaarit ovat perinteinen metallituote, joista Tula on ollut kuuluisa jo 1700-luvulla. Kaupungissa on mekaniikan, kaivosteollisuuden ja opettajankoulutuksen oppilaitokset, joista yksi on erikoistunut hiilikaivosten tutkimukseen. Jo vuonna 1724 Demidov-suvun perustama museo esittelee aseistuksen historiaa.

Suosituin matkailunähtävyys alueella on kirjailija Leo Tolstoin koti Jasnaja Poljana ja hautapaikka, joka on 14 km kaakkoon Tulan kaupungista. Siellä Tolstoi kirjoitti kuuluisat romaaninsa *[[Sota ja rauha]]* ja *[[Anna Karenina]]*.

## Lähteet

## Aiheesta muualla

*Kaupungin virallinen kotisivu 
*1941–1945 Pobeda http://victory.rusarchives.ru/catalogue/podrubr.php?id=14  kuvia Tulan rintamalta toisen maailmansodan ajalta
Lillestrøm

**Lillestrøm** on Norjan kunta Oslon lähellä Akershusin läänissä. Se perustettiin vuonna 2020 yhdistämällä Skedsmon, Fetin ja Sørumin kunnat. Vuoden 2023 alussa kunnassa oli 91&nbsp;515 asukasta.

## Urheilu
Lillestrømissä sijaitsee Åråsen stadion, missä Norjan pääsarjassa pelaava jalkapallojoukkue Lillestrøm SK pelaa kotiottelunsa.

## Media
Sanomalehti *[[Romerikes Blad]]* ilmestyy kuudesti viikossa.

## Kuvia

Skedsmo rådhus Lillestrøm.jpg|Kaupungintalo
Lillestrøm stasjon TRS 070801 018.jpg|Rautatieasema


## Lähteet

## Aiheesta muualla
Upa (joki)

**Upa** () on joki Venäjällä, Okan oikeanpuoleinen sivujoki Volgan vesistöalueella. Joen varrella on Tulan kaupunki.

Upan pituus on 345 kilometriä.
Svante Kosunen

**Svante Kalervo Kosunen** (13. lokakuuta 1925 Antrea – 24. maaliskuuta 1988 Varkaus) oli suomalainen viihdetaiteilija ja tenorilaulaja 1950–1970-luvuilla. Kosunen opiskeli Helsingissä musiikkia 1940-luvun lopulla instrumentteinaan viulu ja bassokitara. Hän oli iltamakiertueilla muun muassa Olavi Virran kanssa 1950-luvulla. Varkaudessa asuneella Kosusella oli suhteita erityisesti Esa Pakariseen. Svante jatkoi esiintymisiä myös 1980-luvulla esiintyen lähinnä Varkauden seudulla ja muualla Itä-Suomessa Pekka Valleniuksen yhtyeessä. Svante Kosusen poika Heikki ”Rele” Kosunen (1962–2023) työskenteli myös musiikki- ja teatterialalla. 

Svante Kosunen tunnetaan herkistä tangotulkinnoistaan, joita hän levytti muun muassa Pauli Granfeltin orkesterin säestyksellä. Tunnetuin levytys lienee ”Venezuela” (1959), jota Kosunen itse piti kuitenkin epäonnistuneena. Suurin osa Kosusen tuotannosta on säilynyt ainoastaan Yleisradion kantanauhastossa. Viimeisimmät radion kantanauhat ovat 1980-luvun alkupuolelta ja nekin Pauli Granfeltin orkesterin säestyksellä tehtyjä. 

## Lähteet

## Aiheesta muualla
* Esa Pakarinen, Svante Kosunen ja Marianne Kettunen Tori-Torpalla konsertissa – kuuntele harvinainen äänite lähes 50 vuoden takaa Warkauden Lehti 2025
Raimo Vilén

**Raimo Kalevi Vilén** (s. 10. elokuuta 1945 Artjärvi) on suomalainen pikajuoksija ja pesäpalloilija.

Vilén voitti kaikkiaan kolme Suomen mestaruutta 100 metrin juoksussa vuosina 1970, 1971 ja 1972. Vilén teki matkan Suomen ennätyksen 10,49 Edinburghissa 8. syyskuuta 1973. Sitä ennen hän oli juossut käsiajalla 10,0 Helsingissä 27. heinäkuuta 1972 ja kolme viikkoa myöhemmin 3,2 m/s myötätuuleen 10,31. EM-hallikisoissa 1972 hän juoksi 50 metrin SE:n 5,82.

Joukkue Antti Rajamäki, Raimo Vilén, Erik Gustafsson ja Markku Juhola juoksi Münchenin 1972 olympialaisissa 4&nbsp;×&nbsp;100 metrin viestijuoksun Suomen-ennätyksen 39,30, joka pysyi ennätyksenä kesään 2010 asti.

Seuratasolla Vilén edusti Helsingin Kisa-Veikkoja ja häntä valmensi Pertti Helin.

Vuonna 1965 Vilén oli pesäpallon SM-sarjan etenijäkuningas 44 tuodulla juoksullaan (Työväen Maila-Pojat).

## Suomen-mestaruusmitalit
**100 metriä**
*Kultaa: 1970, 1971, 1972
*Hopeaa: 1974, 1975
*Pronssia: 1973, 1976
**200 metriä**
*Hopeaa: 1971, 1974
*Pronssia: 1970
**4 × 100 metriä**
*Kultaa: 1967, 1969, 1971, 1973
*Hopeaa: 1972, 1974, 1975, 1976
**60 metriä (hallissa)**
*Kultaa: 1971, 1972, 1974, 1975
*Hopeaa: 1973
*Pronssia: 1969, 1970

Lähde

## Saavutukset pesäpallossa
* 1 Itä-Länsi-ottelu: 1965
* Pesäpallon etenijäkuningas: 1965

## Lähteet
Lontoon pörssi

**Lontoon pörssi** () on Lontoon Cityssä, Britanniassa toimiva pörssi. Se perustettiin vuonna 1801, ja se on nykyään yksi maailman suurimmista pörsseistä. Markkina-arvoltaan mitattuna se on ollut vuosina 2014–2015 maailman 3.–5. suurin pörssi. Maaliskuussa 2016 kerrottiin Lontoon pörssin yhdistymisestä Deutsche Börsen kanssa laajemmaksi pörssikonserniksi ja tähän liittyen uuden pörssejä hallinnoivan UK TopCo -holdingyhtiön perustamisesta.

Lontoon pörssin käytetyin indeksi on FTSE 100 -indeksi. Lontoon pörssin kasvu-yritysten AIM-listan kehitystä seuraa esimerkiksi FTSE AIM 100 -indeksi.

Lontoon pörssin omistaa London Stock Exchange Group plc -niminen yhtiö, joka on myös listattu samaan pörssiin. Yhtiö hankki vuonna 2007 omistukseensa myös Italian pörssin. Yhtiön suurimpia osakkeenomistajia ovat Dubain pörssi ja Qatarin valtion investointiyhtiö.

Lontoon pörssi on ollut viime vuosina useiden eri pörssien kiinnostuksen kohteena. Viimeksi ostotarjouksen pörssistä teki vuonna 2005 yhdysvaltalainen tekno-osakkeiden pörssi Nasdaq, joka oli valmis lunastamaan pörssin 3,5 miljardilla eurolla. Nasdaq kuitenkin veti tarjouksensa takaisin.

## Yhdistymisneuvottelut ja -sopimus Deutsche Börsen kanssa 2016
Helmikuun 23. päivänä 2016 Lontoon pörssi vahvisti neuvottelevansa saksalaisen, Frankfurtin pörssiä operoivan Deutsche Börsen (Saksan pörssi) kanssa yritystensä yhdistämisestä. Esityksen mukaan Deutsche Börsen osakkeenomistajat saisivat 54,4&nbsp;prosenttia ja Lontoon pörssin osakkeenomistajat 45,6&nbsp;prosenttia uuden suuren pörssikonsernin osakkeista. Pian tämän jälkeen New Yorkin pörssin omistaja yhdysvaltalainen Intercontinental Exchange -yhtiö ilmoitti aikeistaan tehdä ostotarjous Lontoon pörssistä. Myös Chicagossa päämajaa pitävä CME Group ilmoitti ostohaluistaan.

Yhdistymissopimuksen syntymisestä Deutsche Börsen kanssa viestittiin 16. maaliskuuta 2016. Sopijaosapuolet suosittelivat sopimuksen hyväksymistä osakkeenomistajilleen. Uuden yhdistyneen pörssiryhmittymän hallitsemiseksi on perustettu holdingyhtiö UK TopCo. Deutsche Börse AG:sta ja Lontoon pörssistä tulisi julkisesti noteeratun UK TopCo -osakeyhtiön tytäryrityksiä, mutta niiden kotipaikka säilyisi ennallaan. Pörssiryhmittymän pääkonttori olisi sekä Lontoossa että Frankfurtissa. Ryhmittymän hallituksen puhjeenjohtajaksi nimitettiin Donald Brydon, varapuheenjohtajaksi Joachim Faber, toimitusjohtajaksi Carsten Kengeter ja talousjohtajaksi David Warren (CFO).

Euroopan komissio esti kuitenkin maaliskuussa 2017 fuusioitumisen ja kertoi että kauppa olisi luonut monopolin.

## Lähteet

## Aiheesta muualla

* Lontoon pörssin virallinen sivusto
Antti Rajamäki

**Antti Juhani Rainer Rajamäki** (s. 14. heinäkuuta 1952 Teuva) on entinen suomalainen pikajuoksija.

## Ura
Rajamäki voitti 100 metrin Suomen mestaruuden viidesti (1973, 1974, 1975, 1977 ja 1978) ja 200 metrin kolmasti (1972, 1975 ja 1978) . Rooman EM-kisoissa 1974 hän selviytyi 200 metrillä finaaliin, jossa ei kuitenkaan voinut juosta loukkaantumisen takia. Prahan EM-kisoissa 1978 Rajamäki selviytyi välieriin 200 metrillä ja oli mukana myös 4 × 400 metrin viestissä, jonka alkuerissä hänen akillesjänteensä katkesi . Tämä loukkaantuminen käytännössä päätti Rajamäen huippu-uran.

Rajamäki piti pitkään hallussaan sekä 100 että 200 metrin juoksujen Suomen ennätyksiä. 100 metrin ennätys 10,43 syntyi 19. kesäkuuta 1978 (sen rikkoi Ari Pakarinen vuonna 1994) ja 200 metrin 20,69 3. elokuuta 1975 (rikkoi Tommi Hartonen vuonna 2000). Joukkue Antti Rajamäki, Raimo Vilén, Erik Gustafsson ja Markku Juhola juoksi Münchenin olympialaisissa 1972 4 × 100 metrin viestijuoksun Suomen ennätyksen 39,30, joka säilyi ennätyksenä vuoteen 2010 asti. Myös alle 23-vuotiaiden 200 metrin ennätys oli Rajamäellä pitkään: 18. elokuuta 1974 syntyneen ennätyksen 20,79 rikkoi Visa Hongisto vuonna 2007.

Seuratasolla Rajamäki edusti Teuvan Rivakkaa, Kauhajoen Karhua ja Karijoen Tapparaa. 

## Perhe
Antti Rajamäen tytär on entinen yleisurheilija Susanna Rajamäki.

## Lähteet
PhotoReading

**PhotoReading** (suom. "valokuvalukeminen") on pikalukutekniikka, jonka väitetään nopeuttavan tekstin lukemista ja omaksumista. Menetelmän on kehittänyt Paul Scheele. Valokuvalukemisessa materiaalia ei perinteisessä mielessä lueta, vaan se vain pyyhkäistään valokuvanotonmaisesti läpi . Valokuvalukemista pidetään näennäistieteenä eli huuhaana.

## Lähteet
Lisa Marx

**Lisa Marx** (s. 21. elokuuta 1981 Seattle) on yhdysvaltalainen kitaristi. Hänen ensimmäinen yhtyeensä oli To See You Broken.

Vuonna 2004 hän liittyi Kittie-nimiseen metalliyhtyeeseen korvaamaan Fallon Bowmania, joka oli jättänyt yhtyeen vuonna 2001. Lisa oli mukana Kittien musiikkivideossa *Into the darkness*. Marx kuitenkin jätti yhtyeen jo helmikuussa 2005, ja hänen tilalleen yhtyeeseen otettiin Tara McLeod. Joulukuussa 2005 Marx osallistui väliaikaisesti Scars of Tomorrow -yhtyeen kiertueelle, ja vuoden 2006 alussa hän liittyi australialaiseen rock-yhtyeeseen Day of Contempt, jossa hän soitti sekä kitaraa että koskettimia. 
 
Lisa Marx on vegaani, ja hän seurustelee John Pettibonen kanssa, joka on HIMSA-yhtyeen laulaja. Vuonna 2006 Revolver-lehti valitsi hänet yhdeksi seksikkäimmistä naisista metallimusiikissa.

## Albumit
* Sweet Sensation
*My Name 

## Lähteet

## Aiheesta muualla
* Lisa Marx myspace
Pritzker-palkinto

**Pritzker-palkinto** myönnetään vuosittain elossa olevalle arkkitehdille merkittävistä saavutuksista arkkitehtuurissa. Palkinnon perusti vuonna 1979 Chicagossa Pritzker-suku ja se on rahalliselta arvoltaan 100&nbsp;000 Yhdysvaltain dollaria. Palkinto on yksi maailman arvostetuimmista arkkitehtuuripalkinnoista, ja sitä nimitetäänkin usein ”arkkitehtuurin Nobel-palkinnoksi”.

Palkinnon kehittivät Jay A. Pritzker ja hänen vaimonsa Cindy. Pritzker-suku tunnetaan erityisesti Hyatt-hotelliketjun omistajana, ja palkinto jaetaankin Hyatt-säätiön kautta. Aiemmin palkintoon kuului rahasumman lisäksi Henry Mooren veistos, mutta vuodesta 1987 lähtien sen on korvannut pronssinen mitali. Palkinnon saajan valitsee 5–9 jäsenen tuomaristo. Tuomariston jäsenet ovat toimessaan useiden vuosien ajan tasapainoisen valinnan varmistamiseksi. Vuonna 2009 tuomaristoon kuuluivat Peter Palumbo, Alejandro Aravena, Shigeru Ban, Rolf Fehlbaum, Carlos Jimenez, Juhani Pallasmaa, Renzo Piano, Karen Stein ja Martha Thorne.

## Palkinnon saajat

## Lähteet

## Aiheesta muualla

* Palkinnon viralliset verkkosivut
Raimo Räty

**Raimo Kalevi Räty** (s. 30. heinäkuuta 1948 Oulu) on suomalainen entinen pikajuoksija.

Räty voitti 100 metrin juoksun Suomen mestaruuden vuonna 1976. Kisassa hän juoksi ennätyksensä 10,64. Hän sai pronssia vuonna 1975.

Seuratasolla Räty edusti Oulun Pyrintöä ja häntä valmensi Esko Olkkonen.

## Lähteet

*
Eiji Aonuma

**Eiji Aonuma** (, syntynyt 1963, Japani) on japanilainen pelisuunnittelija ja -tuottaja, joka on töissä Nintendolla. Hän valmistui Tokion kansallisesta kuvataide- ja design-korkeakoulusta vuonna 1988 ja pääsi töihin Nintendolle.

Aonuma aloitti työnsä SNES:llä kehittäen peliä *[[Marvelous]]*. Shigeru Miyamoto näki hänen työnsä tuloksen ja pyysi Aonumaa apulaisjohtajaksi peliprojektiin *[[The Legend of Zelda: Ocarina of Time]]*. Pelin menestyksen myötä Aonuma nimettiin sarjan seuraavien osien ohjaajaksi. *[[The Legend of Zelda: Majora's Mask|Majora's Mask]]* ilmestyi vuonna 2000, *[[The Legend of Zelda: The Wind Waker|Wind Waker]]* vuonna 2002 ja *[[The Legend of Zelda: Twilight Princess|Twilight Princess]]* vuonna 2006. 

Viimeksi hän on työskennellyt sarjan viimeisimmän osan *[[The Legend of Zelda: Breath of the Wild]]:in* parissa.

## Lähteet

## Aiheesta muualla
* N-Sider -sivuston profiili Eiji Aonumasta  (englanniksi)
* IGN: Eiji Aonuman haastattelu (englanniksi)
* Limited Gamer: Eiji Aonuman haastattelu  (englanniksi)
Esko Elsilä

**Esko Elsilä** (s. 12. joulukuuta 1954 Oulainen) on suomalainen pikajuoksija ja pituushyppääjä.

Elsilä voitti 100 metrin juoksun Suomen mestaruuden vuonna 1980 ajalla 10,81. Pituushypyn Suomen mestaruuden hän voitti vuosina 1976 ja 1978 sekä saavutti lisäksi SM-pronssia vuonna 1977. Hänen ennätyksensä pituushypyssä on 773&nbsp;cm. 

Seuratasolla Elsilä edusti Ylivieskan Kuulaa. 

## Lähteet
Tapani Turunen

**Risto Tapani Turunen** (s. 18. maaliskuuta 1952 Tervo) on suomalainen entinen pikajuoksija. Turunen edusti urallaan Tervon Urheilijoita, Kuopion Sisu-Veikkoja, Lapin Lukkoa, Hyvinkään Tahkoa ja Kiuruveden Jännettä. Häntä valmensi Juhani Tiihonen.

Turunen voitti 100 metrin juoksun Suomen mestaruuden vuonna 1981 ajalla 10,58 ja pronssia vuonna 1978 ajalla 10,77. Sisäratojen Suomen-mestaruuskilpailuissa Turunen sai 60 metrin juoksusta hopeaa vuonna 1982 ja pronssia vuosina 1981 ja 1984.

Turunen edusti Suomea maaotteluissa vuosina 1978–1981.

## Henkilökohtaiset ennätykset
### Ulkoradat

### Sisäradat

Lähde

## Lähteet
Luigi (pelihahmo)

**Luigi** on fiktiivinen Nintendon kehittämä videopelihahmo, joka teki ensiesiintymisensä vuonna 1983 julkaistussa *[[Mario Bros.]]* -kolikkopelissä. Alun perin Luigi oli lähinnä *[[Mario (pelisarja)|Mario]]*-pelien moninpelien toinen osapuoli, mutta yksinpelissäkin pelattavaksi hahmoksi Luigin pystyi ensimmäistä kertaa valitsemaan *[[Super Mario Bros.: Lost Levels]]issa*. Luigi on Marion pitkänhuiskea pikkuveli ja veljestään poiketen hän käyttää sinivihreää vaatetusta. *[[Super Mario Galaxy]]sta* selviää, että hänellä on kaksoisolento. Tätä kaksoisolentoa voi myös käyttää pelissä pelaamalla sen ensin läpi. Luigin ominaisuuksiin kuuluu eräissä *Mario*-peleissä muun muassa pitkä hyppy ja ketteryys. Persoonana Luigi on veljeään pelokkaampi sekä ujompi ja monesti hän jääkin Marion varjoon, mistä vitsaillaan esimerkiksi Super Mario 64 DS -pelissä ja New Super Mario Bros. 2 -pelissä, jossa kultaisen tulikukan saava Mario muuttuu kultaiseksi, mutta Luigi hopeaksi, koska Luigi on Mario-peleissä niin sanottu "ikuinen kakkonen",

Ensimmäinen peli, jossa Luigi oli pääosassa, oli vuonna 2001 GameCubelle ilmestynyt *[[Luigi's Mansion]]*. Lisäksi joissain peleissä, kuten *[[Mario Kart: Double Dash!!]]*:ssa, Mario Kart Wii:ssa ja *[[Mario & Luigi: Partners in Time]]:ssa*, esiintyy Luigin vauvamuoto Baby Luigi.

Luigi on esiintynyt *[[Super Smash Bros. (pelisarja)|Super Smash Bros.]]* -pelisarjan kaikissa osissa *[[Super Smash Bros.|Super Smash Brosista]]* *[[Super Smash Bros. Ultimate|Ultimateen]]*. Näissä peleissä tämä on aina kuulunut avattaviin hahmoihiin paitsi ''Super Smash Bros For Wii Uussa Ja 3D:ssä

Luigi on esiintynyt myös kaikissa Mario-piirretyissä. Danny Wells on ääninäytellyt Luigia The Super Mario Bros. Super Show!-piirretyssä, ja The Adventures of Super Mario Bros. 3:ssa ja Super Mario World:ssa Luigia ääninäyttelee Tony Rosato.
Luigin tyttöystävä on Daisy. Daisy ja Luigi ovat suudelleet vain muutaman kerran. Tämä harvinaisuus näkyy vain muutamassa pelissä. Luigilla on omiakin pelejä: esim.  ja Luigi's Mansion 2 Nintendo 3DS:lle. Molemmat pelit julkaistiin vuonna 2013, kun Luigin hahmo täytti 30 vuotta ja Nintendo juhli sitä julkaisemalla pelejä hänestä. Kyseinen vuosi tunnetaan myös "Luigin vuotena" (eng. year of Luigi), joka on siis seuraavan kerran vuonna 2023. Super Mario 3D World -peliin on lisätty salainen 8-bittinen minipeli Luigi Bros., joka on viitaus Mario Bros. -kolikkopeliin.

## Lähteet
Jukka Sihvonen (pikajuoksija)

**Jukka Pekka Sihvonen** (s. 1. syyskuuta 1957 Kärsämäki) on suomalainen pikajuoksija.

Sihvonen voitti 100 metrin juoksun Suomen mestaruuden vuonna 1982 ajalla 10,76. Samoissa kisoissa hän sai 200 metrillä hopeaa ajalla 21,54. Sihvonen valittiin edustamaan Suomea Ateenan 1982 EM-kisojen 100 metrille, mutta hän ei lopulta kilpaillut. Vuoden 1983 Helsingin MM-kisoissa hän oli mukana välieriin selvinneessä pikaviestijoukkueessa.

Seuratasolla Sihvonen edusti Oulun Pyrintöä ja häntä valmensi Raimo Räty.

Ammatiltaan Jukka Sihvonen on hammaslääkäri ja naimissa olympiauimarina tunnetun Maarit Sihvosen (o.s. Vähäsaari) kanssa.

## Lähteet
Aapeli.com

**Aapeli** oli Playforia Inc.:n vuosina 2002–2019 toiminut peliyhteisöpalvelu. Palvelua vietiin myös ulkomaille, jossa se tunnettiin nimellä *Playforia*. Pelikeskus oli Suomen suosituimpia verkkopelipalveluita. Aapelin selainpelit olivat Java- tai Flash-pohjaisia.

Aapeli oli 2000-luvulla parhaimmillaan liikennemääriltään Suomen 10 suurimman sivuston joukossa ja Taloustutkimuksen verkkobrändiselvityksessä nuorison toiseksi parhaiten tuntema verkkobrändi heti Googlen jälkeen.  Aapeli-sivusto suljettiin 7. tammikuuta 2019.

## Lähteet

## Aiheesta muualla
* Aapeli
Liigacup

**Liigacup** on suomalainen Veikkausliigan joukkueille tarkoitettu jalkapallokilpailu, joka pelataan kevättalvella ennen sarjakauden alkua. Sitä on pelattu vuodesta 1996. Suomen Cupiin tehtyjen muutosten vuoksi kilpailua ei pelattu 2017–2021, mutta se teki paluun kilpailukalenteriin vuonna 2022.

Liigacupin menestynein seura on Helsingin Jalkapalloklubi, jolla on kuusi mestaruutta. Eniten Liigacupin mestaruuksia pelaajista on Mika Lehkosuolla. Hän on voittanut Liigacupin neljästi.

## Historia
Ensimmäisen kerran Liigacup järjestettiin vuonna 1994, jolloin se pelattiin syksyllä Veikkausliigan kauden jälkeen. Vuosina 2001–2003 sitä ei järjestetty. Vuonna 2004 Liigacup päätettiin ottaa uudelleen ohjelmaan ja pelata se keväällä.

Vuodesta 2005 lähtien Liigacupin kiertopalkintona on ollut Sami Hyypiän mukaan nimetty lautanen. Lisäksi voittajajoukkue sai aiemmin rahapalkinnon (20&nbsp;000 euroa vuonna 2009), mutta sittemmin rahapalkinnosta on luovuttu.

Vuonna 2016 Suomen Cupia uudistettiin ja uudistuksen yhteydessä Liigacup jätettiin pois kilpailukalenterista.

Vuonna 2022 Suomen Cup palasi vanhaan muotoonsa ja Liigacup palasi kilpailukalenteriin.

## Pelitapa
Liigacupissa joukkueet jaetaan kahteen kuuden joukkueen lohkoon. Joukkueet pelaavat yksinkertaisen lohkovaiheen eli yhden ottelun jokaista lohkon joukkuetta vastaan. Yhteensä jokainen joukkue pelaa siis viisi lohko-ottelua. Voitosta saa kolme pistettä ja tasapelistä yhden pisteen.

Kaksi parasta joukkuetta kummastakin lohkosta etenevät Liigacupin välieriin. A-lohkon voittaja kohtaa välierässä kotikentällään B-lohkon toiselle sijalle sijoittuneen ja B-lohkon voittaja kotikentällään A-lohkon toiselle sijalle sijoittuneen. Välierän voittajat kohtaavat finaalissa, jonka kotietu arvotaan.

Liigacup alkaa tyypillisesti tammikuun lopussa. Lohkovaihe on pelattu helmikuun loppuun mennessä ja välierät maaliskuun alussa. Loppuottelu pelataan maalis-huhtikuun vaihteessa.

## Liigacupin loppuottelut

## Menestys joukkueittain

## Lähteet

## Aiheesta muualla
*Tilastoja
*Liigacup 
*Banzine 1/2006 sivut 11–12 (pdf)
32 fouettéta

**32 fouettéta** on balettiliike, jossa tanssija tekee peräkkäin 32 *fouetté en tournant* -liikettä. Nämä ovat käännöksiä yhdellä jalalla toisen jalan tehdessä ennen jokaista käännöstä vauhtia antavan *demi rond de jambe* -liikkeen.

Liike esiintyy muun muassa ''Joutsenlammessa''. Kaikissa *Joutsenlammen* versioissa ei 32 fouettéta tehdä, mutta yleensä ne ovat osana Odilen ja prinssi Siegfriedin *grand pas de deux*'tä sen lopun *coda*ssa. Käännösten määrä vaatii tanssijalta todella paljon voimaa ja huippuunsa hiottua tekniikkaa. Jokaisella käännöksellä pitää nousta yhden jalan varpaiden kärjille, pyörähtää täsmälleen oikea määrä (nykyään jopa osa pirueteista kaksoispyörähdyksenä) ja pysyä paikallaan liikkumatta näyttämöllä mihinkään suuntaan. Terävät *fouetté*et ovat vastakohta joutsenprinsessa Odetten liikekielelle. Odette-Odile esitetään yleensä kaksoisroolina, jolloin ballerina saa näyttää itsestään sekä herkän lyyrisen että temperamenttisen taiturillisen puolen.

Alun perin fouetté-piruettien määrää ei ollut koreografiassa määrätty, vaan tanssijaa oli kehotettu tekemään niitä jaksamansa määrän orkesterin toistaessa musiikin samaa kohtaa. Italialainen ballerina Pierina Legnani vakiinnutti käännösten määrän 32:een osaksi koreografiaa. Italiassa balettitekniikka oli 1800-luvun lopussa erityisen kehittynyttä, ja vierailullaan Venäjällä italialaiset tanssijat hämmästyttivät teknisellä osaamisellaan paikallisia kollegoitaan. Tuloksena syntyikin lopulta uudistunut venäläinen tyyli, jossa yhdistyivät italialainen briljantti taituruus ja ranskalaisen koulun hienostuneisuus.

## Lähteet
Hamarkameratene

**Hamarkameratene** eli **HamKam** on  jalkapalloseura Hamarista, Norjasta. Seuran miesten edustusjoukkue pelaa Norjan korkeimmalla sarjatasolla Eliteserienissä, jonne se nousi kauden 2021 päätteeksi OBOS-ligaenista . Seura perustettiin 24. elokuuta vuonna 1918 nimellä *Freidig*.

## Saavutuksia ja ennätyksiä
* Paras sarjasijoitus: 3. sija vuonna 1970
* Paras cup-sijoitus: välierissä vuosina 1969, 1970, 1971, 1973, 1987 ja 1989
* Eniten otteluita: Cato Erstad, 506
* Eniten maaleja Knut Eriksen, 360 (320 ottelussa, ottelukohtainen keskiarvo 1,125)
* Yleisöennätys: 11&nbsp;500 katsojaa Lillestrømiä vastaan 27. toukokuuta 1976

## Pelaajat ja valmentajat
### Nykyinen joukkue
*Tilanne 7. huhtikuuta 2025.*

|-
| colspan=7 style="background: #00A852" align=center| **Maalivahdit**

|-
| colspan=7 style="background: #00A852" align=center| **Puolustajat**

|-
| colspan=7 style="background: #00A852" align=center| **Keskikenttä**

|-
| colspan=7 style="background: #00A852" align=center| **Hyökkääjät**

### Valmennus ja taustat
* **Urheilutoimenjohtaja:** Jørgen Bjørn
* **Päävalmentaja:** Jakob Michelsen
* **Valmentaja:** Lars Brotangen
* **Maalivahtivalmentaja:** Yngve Sandbuløkken
* **Fysiikkavalmentaja:** Jacob Mollatt

## Lähteet

## Aiheesta muualla
* Virallinen sivu
* Kannattajien sivu
Hannu Kivioja

**Hannu Kivioja** (s. 30. kesäkuuta 1963 Ylivieska) on suomalainen näyttelijä.

Kivioja on näytellyt muun muassa Rauni Mollbergin *[[Tuntematon sotilas (vuoden 1985 elokuva)|Tuntemattomassa sotilaassa]]*, Veikko Aaltosen elokuvissa *[[Tuhlaajapoika (vuoden 1992 elokuva)|Tuhlaajapoika]]* ja *[[Isä meidän (elokuva)|Isä meidän]]*, Aleksi Mäkelän *[[Pahat pojat (vuoden 2003 elokuva)|Pahoissa pojissa]]* sekä Timo Koivusalon *[[Sibelius (elokuva)|Sibeliuksessa]]* ja *[[Rentun ruusu (elokuva)|Rentun ruusussa]]*. 

Kivioja haaveili kirjallisesta urasta ja haki opiskelemaan Teatterikorkeakoulun dramaturgilinjalle vuonna 1985 mutta ei tuolloin päässyt sisään. Rauni Mollberg kuitenkin löysi hänet pääsykokeista ja antoi hänelle Riitaojan roolin *Tuntemattomassa sotilaassa*. Seuraavana vuonna hän pääsi Teatterikorkeakouluun näyttelijälinjalle. Kivioja valmistui vuonna 1990 ja aloitti sen jälkeen vastaperustetussa Q-teatterissa.

## Filmografia
### Elokuvat

### Tv-sarjat

## Lähteet

## Aiheesta muualla
* 
*
Kimmo Saaristo

**Kimmo Tapio Saaristo** (s. 18. elokuuta 1962 Porin maalaiskunta) on suomalainen pikajuoksija. Seuratasolla hän edusti Porin Tarmoa ja Viipurin Urheilijoita.

Jo juniori-ikäisenä kansalliselle huipulle noussut Saaristo hallitsi 100 ja 200 metrin juoksumatkoja Suomessa 1980-luvun alkupuoliskon. 100 metrillä hän voitti neljä peräkkäistä Suomen mestaruutta (1983, 1984, 1985, 1986) ja 200 metrillä kuusi mestaruutta (1981, 1982, 1983, 1984, 1985, 1986). Lisäksi hän voitti hopeaa 100 metrillä vuosina 1981 ja 1987 sekä 200 metrillä vuonna 1987 ja pronssia 100 metrillä vuonna 1982.

Saaristo juoksi 100 metrin ennätyksensä 10,44 Kajaanin Kalevan kisoissa 6. heinäkuuta 1984. Se jäi Antti Rajamäen Suomen ennätyksestä vain sadasosan ja oli alle 23-vuotiaiden SE. Edellisenä vuonna Saaristo oli juossut käsiajan 10,3.

200 metrillä Saariston ennätys on Soulissa, Koreassa 14. syyskuuta 1985 pieneen vastatuuleen (0,1 m/s) juostu 20,79. Ajallaan Saaristo oli Suomessa edelleen vuonna 2019 matkan kahdeksanneksi nopein.

Alle 20-vuotiaiden Euroopan-mestaruuskilpailuissa 1981 Saaristo sijoittui 100 metrillä myötätuulituloksella 10,42 neljänneksi, 200 metrillä pronssille ikäluokan SE-ajalla 20,83 ja 4 × 100 metrin viestissä kolmanneksi.

## Lähteet
Arica

**Arica** on satamakaupunki aivan pohjoisimmassa Chilessä, 18 kilometriä Perun rajalta. Kaupungin väkiluku oli 204&nbsp;078 vuoden 2017 väestönlaskennassa. Vuodesta 2007 Arica on toiminut uuden Región de Arica-Parinacotan pääkaupunkina.

## Historia

Rannikon lähellä vuonna 1868 tapahtunut Arican maanjäristys aiheutti tsunamin, joka vaurioitti kaupunkia pahasti. Kaupunki kuului Perulle vuoteen 1880 asti. Kaupunki on El Morro -kukkulan juurella, jossa oli Tyynenmeren sodan (1879–1883) päätaistelu.
 
## Ilmasto

Arica on maailman kuivimpia paikkoja. Lentoaseman sääasemalla mitattu vuotuinen sademäärä on keskimäärin 0,8 millimetriä. Ilmasto on leuto ja kuiva, mutta vedet ovat kuitenkin tarpeeksi lämpimiä uimiseen.

## Nähtävyydet ja matkailu

El Morro -kukkula on hyvä vaihtoehto, jos haluaa katsella maisemia. Lisäksi Aricassa on yhtenä nähtävyytenä Gustave Eiffelin suunnittelema *San Marcos de Arica* -kirkko. *The Museo Arqueologicò San Miguel de Azapa* -niminen museo tarjoaa tietoa alueen historiasta, siellä on nähtävissä muun muassa inkojen muumioita.

Ennen Arica oli tärkeä kaupankäynnin keskus, nykyäänkin intiaaneja tulee kaupunkiin myymään perinteisiä käsitöitä. Nykyään se on tärkeä liikennekeskus, koska sieltä on hyvät kulkuyhteydet Boliviaan ja Peruun. Kaupunki on myös suosittu aloituspaikka retkille, jotka suuntautuvat Atacaman aavikolle.

## Lähteet

## Aiheesta muualla

* http://www.arica.cl/  
* http://www.infoarica.cl/  
* http://www.estrellaarica.cl/ 
* http://www.puertoarica.cl/ 
* http://www.municipalidaddearica.cl/
Erik Gustafsson (pikajuoksija)

**Bror-Erik (Erik) Gustafsson** (s. 24. syyskuuta 1943 Jyväskylä) on suomalainen pikajuoksija. Hän edusti Jyväskylän Kenttäurheilijoita ja Alavuden Urheilijoita. Ammatiltaan hän on liikunnanopettaja.

Gustafsson voitti 100 metrin Suomen-mestaruuden Kalevan kisoissa 1967. Hopealle hän juoksi vuosina 1963 ja 1972. Helmikuussa 1972 Gustafsson sivusi 60 metrillä sisäratojen ME-aikaa 6,4. Münchenin olympialaisissa 1972 Gustafsson oli mukana Suomen ennätyksen 39,30 juosseessa pikaviestijoukkueessa kokoonpanolla Antti Rajamäki–Raimo Vilén–Gustafsson–Markku Juhola, joiden ennätys kesti kaikkiaan 38 vuotta. 

Monilahjakas Gustafsson pelasi nuoruudessaan myös jääkiekkoa Jyväskylän Palloilijoissa sen Suomensarjajoukkueessa vuosina 1960–1965 ja pesäpalloa Jyväskylän Kirissä sen mestaruussarjajoukkueessa vuosina 1960–1962. 

Erik Gustafsson valmistui liikutakasvatuksen kandidaatiksi vuonna 1968. Sen jälkeen hän toimi liikunnan tuntiopettajana Sammon yhteiskoulussa Tampereella vuosina 1968–1969, Kemin lyseossa 1969–1971 ja Alavuden yläasteella ja lukiossa 1971–2003.

Hän on kilpaillut myös ikämiesluokassa voittaen 100 metriä veteraanien EM-kilpailussa M50-sarjassa vuonna 1994.

Urheilu-uransa jälkeen hän toimi myös Suomen Urheiluliiton pikajuoksujen lajivalmentajana vuosina 1975–1985.

## Saavutukset
* SM-mitalit 100 metrillä: kultaa 1967, hopeaa 1963 ja 1972
* SM-mitalit hallikisojen 60 metrillä: kultaa 1966, hopeaa 1972 ja pronssia 1965
* SM-pikaviestipronssia JKU:n joukkueessa 1967 ja 1971
* Maaotteluedustuksia yhteensä 36 vuosina 1963–1974

## Lähteet
Arendal

**Arendal** on kaupunki ja kunta Etelä-Norjassa, Agderin läänissä ja toinen lääninsä hallintokeskuksista Kristiansandin ohella.  Se on suosittu turistikaupunki Norjan oloissa suotuisan ilmastonsa ja maalauksellisen kauniin saaristonsa takia. Vuoden 2022 alussa Arendalissa oli 45&nbsp;509 asukasta. Kaupunki on asukasluvulla mitattuna Norjan 23. suurin.

Arendal tunnetaan lempinimellä "kahden majakan kaupunki". Nimi juontuu vuonna 1844 perustetuista kaksoismajakoista, Store Torungenista ja Lille Torungenista.

## Historia
Jo 1300-luvulla mainitaan kauppapaikan olemassaolo Nidelvan suulla. Ensimmäinen dokumentti nimestä "Arendall" on Nedenesin läänin tullikirjanpidosta vuodelta 1528. Vuonna 1610 paikka mainitaan kauppaoikeudet omaavana luotsi- ja satamapaikkana () ja vuonna 1670 Arendaliin rakennettiin ensimmäinen kirkko.

Kun Kristiansand perustettiin vuonna 1641 päätettiin kaikki kauppa Agderin rannikolla keskittää sinne. Tätä ei kuitenkaan toteutettu täysin ja Arendal jatkoi entiseen tapaan kauppapaikkana. Kaupunkioikeudet () se sai 1723, mutta sen täytyi maksaa erityistä veroa Kristiansandille 750 riikintaaleria vuodessa.

Kaupungin kautta alkoi 1700-luvulla voimakas puutavaran vienti ja viljatuotteiden tuonti ja laivanvarustuksesta tuli tärkeä elinkeino. Kun Englanti avasi kaupankäynnin myös ulkomaisille laivoille alkoi kaupungin kulta-aika. Krimin sodan aikoihin Arendalista tuli Pohjolan suurin merenkulkukaupunki, jossa vuonna 1877 oli rekisteröitynä noin 500 alusta. Vuonna 1886 kaupungissa oli suuri konkurssiaalto, jolloin laivanvarustamoja lakkasi. Tämä johti työttömyyteen ja siirtolaisuuteen pois kaupungista.

Kaupunki paloi kolmesti 1800-luvun puolivälissä. Kaupunkiin on liitetty Barbun kunta vuonna 1901 ja Øyestadin, Hisøyn, Tromøyn ja Molandin kunnat 1991.

## Elinkeinoelämä
Laivanvarustamotoiminta on antanut kasvupohjaa alueen tietotekniikka-alalle. Vakuutusyhtiö Gard, jolla on pääkonttori Arendalissa, on maailman toiseksi merkittävin laivanvarustamoalan vakuutusyhtiö.

## Media
*[[Agderposten]]in* päätoimitus sijaitsee Arendalissa. Lisäksi paikallislehti *[[Arendals Tidende]]* ilmestyy kerran viikossa.

## Muuta
Kaupungissa sijaitsee Sørlandetin keskussairaalan tärkeä yksikkö. Arendalin sairaanhoito-oppilaitoksella, nykyisin Agderin yliopistolla, oli kaupungissa sairaanhoitokoulutusta vuodesta 1920, joka on siirtymässä asteittain Grimstadiin vuoden 2006 organisaatiouudistuksen seurauksena.

Arendalilla on ystävyyskaupunkitoimintaa Savonlinnan kaupungin kanssa.

Hove Festival, eräs Norjan suurimmista rockfestivaaleista järjestetään Arendalissa Tromøyn saarella. Festivaalia on järjestetty vuodesta 2007.

Kaupunki tunnetaan myös vuosittain elokuussa järjestettävästä Arendalsuka-politiikkatapahtumasta.

## Tunnettuja henkilöitä
* Gunstein Bakke (s. 1968), kirjailija
* Grete Faremo (s. 1955), poliitikko
* Kjell Ingolf Ropstad (s. 1985), poliitikko
* Gabriel Scott (1874–1958), kirjailija
* Jan Gunnar Solli (s. 1981), jalkapalloilija
* Hege Storhaug (s. 1962), toimittaja ja tietokirjailija
* Svenn Stray (1922–2012), poliitikko

## Lähteet